Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 11:1-32
11 Awe isonde fye lyonse balelanda fye ululimi lumo lwine kabili balebomfya na mashiwi yamo yene.2 Nomba ilyo baleya ukulungama ku kabanga basukile basanga impanga iyabatama mu calo ca Shinari,+ awe no kwikala e po baikala.3 E lyo balaebana abati: “Aleni! Natutame injelwa no kushoca.” Ne njelwa shali e mabwe ya kukuulila, na manenekela yali e ndaka yabo.+4 E lyo batile: “Aleni! Natuikuulile umusumba no lupungu ulutali ulwa kuti lufike na ku muulu,+ kabili natuipangile ishina,+ epali twasalanganina pano isonde ponse.”+5 Na o Yehova atentemwike ku kuyamona umusumba no lupungu ulo abana ba bantu bakuulile.+6 Pa numa, Yehova atile: “Moneni! Aba bantu nabekatana kabili bonse balelanda fye ululimi lumo,+ kabili moneni ifyo batampa ukucita. Nomba takwakabe nangu cimo ico balepanga ukucita ico bakafilwa.+7 Aleni! Natutentemuke+ no kuyafulunganya+ ululimi lwabo e pa kuti kwiba muntu wa kumfwa umunankwe ululimi alelanda.”+8 Yehova na o abasalanganishishe pe sonde lyonse,+ na bo basukile baleka ukukuula umusumba.+9 E co painikilwe ati Babele,+ pantu e po Yehova afulunganishishe ululimi lwa pano isonde ponse, kabili Yehova abasalanganishishe+ pe sonde lyonse.10 Aba e bafyelwe muli Shemu.+Imyaka ibili pa numa ya lyeshi Shemu afyele Arpakishadi+ ilyo ali ne myaka umwanda umo (100).11 Na pa numa ya kufyala Arpakishadi, Shemu aikele imyaka imyanda isano (500). Kabili afyele abana baume na bana banakashi.+12 Arpakishadi ali ne myaka amakumi yatatu na isano (35), e lyo afyele Shela.+13 Na pa numa ya kufyala Shela, Arpakishadi aikele imyaka imyanda ine na itatu (403). Kabili afyele abana baume na bana banakashi.14 Ilyo Shela ali ne myaka amakumi yatatu (30), e lyo afyele Ebere.+15 Na pa numa ya kufyala Ebere, Shela aikele imyaka imyanda ine na itatu (403). Kabili afyele abana baume na bana banakashi.16 Ilyo Ebere ali ne myaka amakumi yatatu na ine (34), e lyo afyele Pelege.+17 Na pa numa ya kufyala Pelege, Ebere aikele imyaka imyanda ine na makumi yatatu (430). Kabili afyele abana baume na bana banakashi.18 Ilyo Pelege ali ne myaka amakumi yatatu (30), e lyo afyele Reu.+19 Na pa numa ya kufyala Reu, Pelege aikele imyaka imyanda ibili na pabula (209). Kabili afyele abana baume na bana banakashi.20 Ilyo Reu ali ne myaka amakumi yatatu na ibili (32), e lyo afyele Serugi.+21 Na pa numa ya kufyala Serugi, Reu aikele imyaka imyanda ibili na cinelubali (207). Kabili afyele abana baume na bana banakashi.22 Ilyo Serugi ali ne myaka amakumi yatatu (30), e lyo afyele Nahore.+23 Na pa numa ya kufyala Nahore, Serugi aikele imyaka imyanda ibili (200). Kabili afyele abana baume na bana banakashi.24 Ilyo Nahore ali ne myaka amakumi yabili na pabula (29), e lyo afyele Tera.+25 Na pa numa ya kufyala Tera, Nahore aikele imyaka umwanda umo ne kumi na pabula (119). Kabili afyele abana baume na bana banakashi.26 Ilyo Tera ali ne myaka amakumi cinelubali (70), e lyo afyele Abramu,+ Nahore,+ na Harani.27 Kabili aba e bafyelwe muli Tera.Tera afyele Abramu, Nahore na Harani; kabili Harani afyele Lote.+28 Pa numa, Harani alifwile ilyo ali na wishi Tera mu calo umo afyalilwe, mu Uri+ umusumba wa bena Kaldi.+29 Kabili Abramu na Nahore balyupile. Ishina lya mukashi wa kwa Abramu ni Sarai,+ e lyo ishina lya mukashi wa kwa Nahore ni Milika,+ umwana mwanakashi wa kwa Harani, wishi wa kwa Milika kabili wishi wa kwa Iska.30 Nomba Sarai ali ni ng’umba;+ tafyelepo umwana.31 Mu kuya kwa nshita Tera asendele Abramu umwana wakwe umwaume na Lote umwishikulu+ wakwe, mwana Harani, na Sarai+ nafyala, umukashi wa kwa Abramu umwana wakwe, na bo baile nankwe ku calo ca Kanaani+ ukufuma mu Uri umusumba wa bena Kaldi. Basukile bafika ku Harani+ kabili kulya e ko baikele.32 Kabili inshiku sha kwa Tera shali imyaka imyanda ibili na isano (205). E lyo Tera afwile mu Harani.
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn